Probao je, ali više ne ide: Joe zadnju utakmicu već odigrao

Šimunić je nakon 40-ak minuta treninga odšetao u svlačionicu. Bol je velika i teško da će Joe do kraja polusezone odigrati još neku utakmicu u ''modrom'' dresu...

<p>Nakon dva slobodna dana dinamovci su se vratili u pogon, ali nije <b>Zoran Mamić</b> po hladnoći previše zadržavao igrače. Odradili su sat i deset minuta. Igralo se i na dva gola, “plavi” su dobili 1-0, a lijepo je pogodio <b>El Soudani</b>.</p><p>Prvi je trening nakon dugo vremena odradio i ozlijeđeni<b> Ante Ćorić</b>.</p><p>On vjerojatno neće igrati do kraja polusezone, ali dobra je vijest njegov povratak barem na trening. Ćorić se vratio, a <b>Joe Šimunić je napustio trening nakon 40-ak minuta</b>. Radio je sve normalno sa suigračima, a onda je u jednom trenutku prišao treneru.</p><p>- <b>Koljeno ga boli </b>- rekao je kratko nakon treninga Zoran Mamić.</p><p>Probao je Joe, ali koljeno očito više ne da. Bol je velika i <b>teško da će Šimunić do kraja polusezone odigrati još neku utakmicu</b>. Davno je najavio oproštaj i, prema svemu sudeći, <b>posljednju je utakmicu u Dinamovu dresu odigrao protiv Opatije u Kupu 29. listopada</b>.</p><p>Zoran Mamić je odlučio da će igrači do subotnjeg derbija s <b>Rijekom </b>biti u karanteni. Nakon treninga će imati slobodno, ali navečer će se morati vratiti spavati u klupski hotel. Svjestan je mlađi Mamić da se pobjedom nad Rijekom može riješiti prvenstvo.</p><p>Danas je točno godina dana od povijesne pobjede nad <b>Hajdukom</b> 5-0 u Kupu, pa se možda igrači i počaste. Svakako se u <b>Maksimiru </b>vrijedi sjetiti tog trijumfa jer se baš svaki dan ne pobjeđuje najveći rival tako uvjerljivo.</p>